b'\n_START_ARTICLE_\nDaniel von Peharnik-Hotkovich\n_START_SECTION_\n\xc5\xbdivljenjepis\n_START_PARAGRAPH_\nLeta 1762, pri sedemnajstih letih, je vstopil v slunjski polk; s 24 leti je bil povi\xc5\xa1an v stotnika in leta 1773 v majorja. Med bavarsko nasledstveno vojno je bil podpolkovnik, med avstrijsko-tur\xc5\xa1ko vojno (1788-1791) pa je bil polkovnik; na za\xc4\x8detku slednje vojne je bil poveljnik 3. (ogulinskega) mejnega polka. Leta 1788 je v boju padel njegov dvaindvajsetletni sin, ki se je kot pogajalec odpravil proti tur\xc5\xa1kim polo\xc5\xbeajem v Dre\xc5\xbeniku, a ga je tur\xc5\xa1ka stra\xc5\xbea ubila. Za zasluge v bojih proti Turkom je bil leta 1789 povi\xc5\xa1an v generalmajorja, naslednje leto pa odlikovan z voja\xc5\xa1kim redom Marije Terezije in bil povi\xc5\xa1an v barona.'